Vejsil Čurčić
<s>Vladislav Skarić (Sarajevo, 17. avgusta 1868. – Sarajevo,  1959.), bosanskohercegovački je historičar bošnjačkog podrijetla.</s>

<s>Biografija
Vejsil Čurčić je rođen u Sarajevu 1868. godine, gdje je pohađao ruždiju, nižu gimnaziju i tehničku školu.</s><s>Roditelji su mu imali ljetnu izletničku kuću – kulu u Topliku kod Sarajeva na spahiluku Ćurčića još od 1736. godine, od kada je Salih-aga Ćurčić u svojoj vakufnami osnovao Ćurćića vakuf, koji će stipendirati učenike za školovanje i Gazi Husrev-begove medrese u Sarajevu.</s>

<s>Bio je oženjen bosanskom Hrvaticom s kojom je imao kćer koja je živjela u Zagrebu.</s><s>Studirao je prethistorijsku arheologiju i etnografiju u Beču.</s><s>Radio je u Zemaljskom muzeju Bosne i Hercegovine u Sarajevu kao arheolog i etnograf od 1891. do 1924. godine.</s><s>Kao asistent bio je dvije godine u Beču od 1905. godine u Dvorskom muzeju i univerzitetu, nakon čega je u Zemaljskom muzeju Bosne i Hercegovine rukovodio prethistorijsko odjeljenje muzeja u Sarajevu.</s>

<s>Istraživao je rudarstvo i lončarstvo bronzanog doba u Bosni, prahistorijske nakite, starinsko oružje i privredu.</s><s>Sudjelovao je kod iskopina neolitskog naselja u Butmiru kod Sarajeva, tumula na Glasincu, iskopina u Sanskom Mostu i Ripču kod Bihaća, kod Ljubuškog, zatim sojeničko naselje i nekropolu u Donjoj Dolini kod Bosanske Gradiške, te bronzano naselje Velika Gradina u Varvari na vrelu Rame kod Prozora, lončarstvo u Orubici kod Bosanske Gradiške.</s><s>Konzervirao je srednjovjekovne tvrđave: Doboj, Blagaj i Maglaj.</s><s>Kod istraživanja sojenica u Donjoj Dolini na Savi došao je do važnih otkrića koji su pohranjeni u Zemaljskom muzeju Bosne i Hercegovine.</s>

<s>U novoj zgradi Zemaljskog muzeja postavio je prvu izložbu 1913. godine Etnološkog odjela i u botaničkoj bašti postavio zbirku stećaka.</s><s>Godine 1914. imenovan je za kustosa (pristava) od kada je vodio srednjovjekovno i etnografsko odjeljenje, koje je ilustrirao slikama i modelima.</s>

<s>Obavio je više arheološko-topografskih istraživanja (Bosanski Petrovac i dr.) a posebno se bavio topografijom stećaka.</s><s>Snimao je srednjovjekovne nekropole nadgrobnih spomenika – stećke.</s><s>Proučavao je stećke Kulina bana, Vlatka Vlađevića i vojvode Miotoša, te ih dopremio u muzej.</s><s>Postavio je Etnografsku zbirku i Zbirku stećaka.</s><s>Sakupljao je etnografsku građu, posebno predmete drvorezbarstva, oružje, nošnju i pribor za privređivanje.</s><s>Pisao je o prahistorijskom rudarstvu i metalurgiji.</s><s>Uradio je monografiju o oružju i narodnom ribarstvu na teritoriji Bosne i Hercegovine.</s><s>Naposljetku, bio je direktor Zemaljskog muzeja Bosne i Hercegovine od 1943. do 1945. godine.</s><s>Preminuo je u Sarajevu, 1959. godine.</s>

<s>Reference</s>

<s>Vanjske veze 
 Vejsil Čurčić</s>

<s>Bosanskohercegovački arheolozi
Biografije, Sarajevo</s>

